Izziņa par atzinumos sniegtajiem iebildumiem par

|  |
| --- |
| **Ministru kabineta noteikumu projektu “Par Pasaules Antidopinga aģentūras 2015.gada Pasaules Antidopinga kodeksa pieņemšanu”** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 27.06.2019 |
|  |  |
| Saskaņošanas dalībnieki | Tieslietu ministrija, Izglītības un zinātnes ministrija, Finanšu ministrija, Ārlietu ministrija |
|    |  |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
|  |  | **2019.gada 12.jūnija atzinums Nr. 1-9.1/583**Vēršam uzmanību, ka atbilstoši 2005. gada 19. oktobra Starptautiskās konvencijas pret dopingu sportā 4. panta 2. punktam “[Pasaules Antidopinga aģentūras pieņemtā 2015. gada Antidopinga] kodekss (turpmāk – Kodekss) un jaunākās 2. un 3. papildinājuma redakcijas pievienotas informatīviem nolūkiem un nav šīs Konvencijas neatņemamas sastāvdaļas. Papildinājumi kā tādi nerada nekādas starptautisko tiesību saistības Dalībvalstīm”. No minētā izriet, ka Kodeksam pašam par sevi ir ieteikuma raksturs. Tas neliedz dalībvalstīm Kodeksu padarīt saistošu, tomēr saistošā rakstura piešķiršana jāveic kopsakarā ar visu prasību nodrošināšanu, kas attiecas uz ārējiem normatīvajiem aktiem. Proti, Kodeksam un tā grozījumiem jābūt pieejamam latviešu valodā. Ievērojot minēto, lūdzam nodrošināt Kodeksa pieejamību kā ārējam normatīvajam aktam, it sevišķi vēršot uzmanību uz to, ka praksē Kodekss bieži tiek grozīts. Attiecīgi lūdzam projekta anotācijā izvērsti skaidrot, kā tiks nodrošināta Kodeksa grozījumu pieejamība latviešu valodā. Vienlaikus lūdzam projekta anotācijā sniegt izvērstu pamatojumu, kāpēc Kodeksu jāpadara saistošu un nav iespējams to piemērot kā ieteikuma rakstura dokumentu, kā līdz šim. | **Ņemts vērā**Pasaules Antidopinga aģentūras pieņemtais Pasaules Antidopinga kodekss (turpmāk – Pasaules Antidopinga kodekss) paredz normas, kas ir tieši piemērojamas valstīm, kuras ir pievienojušās tam un nodrošina antidopinga jomas uzraudzību un kontroli, piemēram, ir noteikta dopinga pārbaužu veikšanas kārtība, sankcijas sportistiem un sporta darbiniekiem. Līdz ar to Pasaules Antidopinga kodeksam nav tikai ieteikuma raksturs. Pasaules Antidopinga aģentūra strikti vērtē valstis attiecībā uz pieņemtā Pasaules Antidopinga kodeksa pārņemšanu un ieviešanu likumdošanā un praksē. Noteikumu projekts vairākkārt nosūtīts izskatīšanai un saskaņošanai Pasaules Antidopinga aģentūrai, kā arī ir ņemti vērā tās iebildumi un priekšlikumi.Attiecībā uz Pasaules Antidopinga kodeksa pieejamību latviešu valodā, norādām, ka izmaiņas vai grozījumi Pasaules Antidopinga kodeksā tiek veikti reti, jo parasti tas tiek pārskatīts un izdots jaunā redakcijā, kas vidēji notiek reizi piecos gados. Visos gadījumos aktuālākās Pasaules Antidopinga kodeksa versijas ar Valsts valodas centra palīdzību tiek tulkotas latviešu valodā un Latvijas Antidopinga Birojs (turpmāk – Birojs) nodrošina tā publisku pieejamību savā tīmekļvietnē. Norādām, ka sportisti, sporta organizācijas (gan nacionāla, gan starptautiska līmeņa) un Birojs ikdienas darbā, tostarp dopinga pārbaužu veikšanā, lietas izskatīšanā un sankciju piemērošanā, izmanto Pasaules Antidopinga kodeksu.  | Papildināts noteikumu projekta anotācijas I sadaļas 2.punkts. |
| 2. |  | Lūdzam saskaņā ar Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” V nodaļas prasībām uz Kodeksu un projektu attiecināt arī tās prasības, kas attiecas uz starptautiska līguma oriģinālteksta pievienošanu projektam, publicēšanu un pieejamību. | **Ņemts vērā**Projektam tika pievienots tā teksts oriģinālvalodā (angļu valodā). | Lūdzu skatīt noteikumu projekta pielikumā Pasaules Antidopinga kodeksa versija oriģinālvalodā – angļu valodā.  |
| 3. |  | Ņemot vērā, ka Kodekss ir 2005. gada 19. oktobra Starptautiskās konvencijas pret dopingu sportā papildinājums, lūdzam ievērot minētās konvencijas 36. pantu attiecībā uz pievienošanos Kodeksam. Attiecīgi lūdzam projektu papildināt ar normu par Kodeksa spēkā stāšanos atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 112.3. apakšpunktam un 2005. gada 19. oktobra Starptautiskās konvencijas pret dopingu sportā 37. pantu, no kura varētu izrietēt Kodeksa spēkā stāšanās. | **Ņemts vērā**Noteikumu papildināts ar punktu, kas nosaka, ka Pasaules Antidopinga kodekss stājas spēkā 2019.gada 1.oktobrī. Vienlaikus papildināta noteikumu projekta anotācija, skaidrojot, ka Pasaules Antidopinga kodeksa 23.1. punktā ir noteikta kārtība, kādā valstis var pievienoties tam. Attiecīgi, lai nodrošinātu pilnvērtīgu pievienošanos tika sagatavots Ministru kabineta protokollēmums, kas paredz, ka Latvijas Antidopinga birojs nodrošina pievienošanos Pasaules Antidopinga kodeksam. Pasaules Antidopinga kodeksā nav noteikts tā spēkā stāšanās laiks. Atbilstoši līdzšinējai Pasaules Antidopinga aģentūras praksei, Pasaules Antidopinga kodeksa normas tiek piemērotas ar brīdi, kad Pasaules Antidopinga aģentūrai tiek iesniegta pievienošanās vēstule.Vienlaikus jānorāda, ka Birojs jau šobrīd strādā, vadoties pēc Pasaules Antidopinga kodeksā un citos starptautiskos dokumentos norādītajām prasībām un attiecīgi oficiāla pievienošanās starptautiskam dokumentam būtiski nemainīs līdzšinējo praksi. | Noteikumu projekts papildināts ar 3.punktu.Precizēts noteikumu projekta anotācijas I sadaļas 2.punkts. |
| 4. |  | Vienlaikus norādām, ka atbilstoši projektam pievienotajam Ministru kabineta sēdes protokollēmuma projektam Latvijas Antidopinga birojs nodrošina pievienošanos Kodeksam. Ja uzskatām, ka ar projektu Kodekss tiek padarīts par starptautisko līgumu Latvijas tiesību sistēmas izpratnē, tad pievienošanos Kodeksam veic Ārlietu ministrija saskaņā ar Ministru kabineta 2003. gada 29. aprīļa noteikumu Nr. 237 “Ārlietu ministrijas nolikums” 5.5. un 5.6. apakšpunktu. Attiecīgi lūdzam precizēt Ministru kabineta sēdes protokollēmuma projektu vai izvērsti skaidrot atšķirīgu pievienošanās mehānismu. | **Ņemts vērā**Papildināta noteikumu projekta anotācija, skaidrojot, ka Pasaules Antidopinga kodeksa 23.1. punktā ir noteikta kārtība, kādā valstis var pievienoties tam. Attiecīgi, lai nodrošinātu pilnvērtīgu pievienošanos tika sagatavots Ministru kabineta protokollēmums, kas paredz, ka Latvijas Antidopinga birojs nodrošina pievienošanos Pasaules Antidopinga kodeksam. Vienlaikus norādām, ka šādu pievienošanos Pasaules Antidopinga kodeksam ir saskaņojusi arī Ārlietu ministrija. | Papildināta noteikumu projekta anotācijas I sadaļās 2.punkts.  |
| 5. |  | Ņemot vērā, ka Kodeksa ievērošana pastarpināti izriet no 2005. gada 19. oktobra Starptautiskās konvencijas pret dopingu sportā un 1989. gada 16. novembra Eiropas Padomes Antidopinga konvencijas Nr.135, lūdzam papildināt projekta anotācijas V sadaļas 2. punktu un 2. tabulu atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 57. un 58. punktam. | **Ņemts vērā**Papildināts noteikumu projekta anotācijas V sadaļas 2.punkts un 2.tabula. | Papildināts noteikumu projekta anotācijas V sadaļas 2.punkts un 2.tabula. |
| Atbildīgā amatpersona |    |
|  | (paraksts\*) |

|  |
| --- |
| (par projektu atbildīgās amatpersonas vārds un uzvārds) |
| Vecākā eksperte  |
| (amats) |
| 67876075 |
| (tālruņa un faksa numurs) |
| lasma.pikele@vm.gov.lv |
| (e-pasta adrese) |

Lāsma Piķele

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.